als_Latn dik_Latn sag_Latn
Mirel Sheme
Temat Kryesore
- Debate mes mazhorancës dhe opozitës në Komisionin e Dekriminalizimit
- Opozita vijon me kërkesën për dorëheqjen e Metës
- Mazhoranca shpreh rezerva për ekspertët e PD-së dhe kërkon rikthimin e opozitës në Parlament
Komisioni parlamentar për Dekriminalizimin, gjatë mbledhjes së dytë të tij, ka vijuar me replika të forta mes deputetëve të mazhorancës dhe opozitës. Anëtarët e opozitës vijuan me kauzën e tyre, kërkesën për dorëheqjen e kryeparlamentarit Meta, ndërsa mazhoranca nga ana e saj ka akuzuar opozitën se nuk po i përmbahet marrëveshjes së firmosur mbrëmjen e 24 dhjetorit. Deputetët e mazhorancës kërkuan nga opozita që, përpara se ky komision të vijojë mbledhjen normale të tij, opozita të zbatojë pikën e parë të marrëveshjes atë që flet për rikthimin e opozitës në Kuvend. Mes debateve të shumta mes mazhorancës dhe opozitës u miratuan tre pikat kryesore të këtij komisioni që konsistojnë në programin e punës së komisionit për mbledhjet që vijojnë, caktimin ekspertëve vendas që do të punojnë pranë këtij komisioni, si edhe pika e tretë që lidhet me kërkesën për ekspertizë nga institucionet ndërkombëtare. Ndërsa deputetët e mazhorancës kërkuan një ekspoze të ekspertëve të propozuar nga PD-ja, duke shprehur rezerva rregullsinë e tyre ligjore.
Programi i Punës dhe caktimi i ekspertëve
Deputeti demokrat Oerd Bylykbashi tha se në cilësinë e kryetarit ka bërë propozim për një plan pune, i cili trajton të dyja tematikat: zbatimin e vendimeve të Gjykatës Kushtetuese, punën e Komisioneve Hetimore dhe çështja e trajtimit të individëve me rekorde kriminale në administratë dhe në organet e zgjedhura. Ndërsa nënkryetari i komisionit Taulant Balla u shpreh se përpara se të nisë puna e këtij komisioni duhet që opozita t’i përmbahet saktë marrëveshjes së 24 dhjetorit. “Do të doja ta filloja me një kërkesë drejtuar juve dhe Partisë Demokratike, meqë po diskutojmë marrëveshjen, duhet të respektoni pikën e parë të kësaj marrëveshje, rikthimin e opozitës në Kuvend, duke hequr dorë nga bojkoti. Ju, ashtu si edhe ne, jeni të detyruar që të respektoni marrëveshjen fjalë për fjalë. Kemi rënë dakord që për t’u rikthyer ju në Kuvend, secila prej palëve ka detyrime. Ju keni detyrimin të respektoni mandatin që ju kanë dhënë qytetarët shqiptarë dhe të jeni në komisionet parlamentare, ku vetëm pak minuta më parë, për të tretën mbledhje radhazi opozita bojkoton punimet e Komisionit të Integrimit”, u shpreh Balla.
Më tej deputeti socialist depozitoi pranë këtij komisioni edhe një kërkesë të ambasadës së SHBA- ve në Tiranë e cila kërkon të asistojë në punën e këtij komision. Ndërkohë që kryetari i Komisionit Bylykbashi bëri publike edhe emrat e ekspertëve të propozuara nga mazhoranca që do të punojnë përkrah këtij komisioni për dekriminalizimin. “Komisioni do të ketë nevojë për ekspertët. Ne nga ana jonë propozojmë zotërinjtë Gazmend Bardhi dhe Fabian Topollaj. Presim edhe propozimet nga ana juaj”, tha Bylykbashi. Ndërkohë që emrat e propozuara nga opozita duket se do të bien ndesh me mazhorancën pasi sipas deputetit Balla, njëri prej emrave të propozuar është person me precedent. “Propozuat dy ekspertë. Unë ju kërkoj që në dokumentacionin e tyre të sillni edhe dëshmitë e penalitetit, sepse për njërin prej tyre kam informacione se ka rekorde kriminale. Tani të sillni këta persona me rekorde kriminale për të punuar për dekriminalizim është një goxha problem tjetër”, u shpreh Balla. Edhe deputeti tjetër socialist Armando Subashi kërkoi një ekspoze më të plotë për ekspertët e propozuar nga opozita pasi sipas tij kjo është një çështje me mjaft rëndësi dhe duhen ekspertë fushe që nuk kanë lidhje me çështje antiligjore.
Manja:Dekriminalizimi të fillojë nga Berisha dhe Basha
Deputeti socialist Ulsi Manja, nga Komisioni i posaçëm i ngritur për çështjen e dekriminalizimit të Parlamentit dhe administratës, u shpreh se dekriminalizimi duhet të fillojë nga ish-kryeministri Berisha dhe nga lideri i opozitës, Basha. Manja akuzoi Berishën si instrumenti i vetëm i kriminalizimit të Parlamentit, ndërsa kreun e opozitës Basha për vjedhjen e 230 milionë eurove të rrugës Durrës-Kukës. “Që nga marsi i 1991 deri në ditën e sotme, ka një instrument të kriminalizimit dhe ky është Sali Berisha. Pse opozita nuk ka vullnet për dekriminalizim? Rekord kriminal do të thotë që një person që kërkon të futet në jetën politike, të mos ketë bërë shkelje, përshirë kodin penal, sepse edhe ngase je shoqëruar për 10 orë në një rajon policie ky është rekord krimiminal. Sot kemi liderin e opozitës, zotin Basha, ai është shumë më lart sepse ka një procedim penal për korrupsion në vlerën e 230 milionë eurove”, u shpreh Manja.
Debatet mes mazhorancës dhe opozitës për dekriminalizimin
Strazimiri:
Ky komision është ngritur nga nevoja për të bërë dekriminalizimin e Kuvendit dhe të administratës publike, kështu që kjo është pika e parë për ne. Çfarëdo lloj thagme që të prodhojë ky komision, nëse në fund farë përkthehet në një dokument parlamentar dhe firma poshtë Ilir Meta, producent i kamerave.
Balla:
Nuk mund ta pranojmë këtë. Zotëri i dashur nëse doni të bëni miting dilni aty poshtë. Merr edhe ata 72 drejtorët e bashkisë. Unë nuk lejoj që emri i kryetarit të Kuvendit të keqpërdoret në këtë komision. Unë jam këtu për të respektuar marrëveshjen, mitingun zhvillojeni aty poshtë. Nëse jeni për të bërë punë në këtë komision, hajdeni të bëjmë punë, ne nuk vijmë këtu për tu tallur. Strazimiri: Kemi rënë dakord bashkë që ta plotësojmë këtë detyrim që na është vënë nga Bashkimi Evropian. Këtë gjë na e thane edhe dje qartazi.
Subashi:
Unë kam përpara dy dokumente. Së pari është marrëveshja, e cila në pikën e parë thotë që të biem dakord për rikthimin e opozitës në Kuvend. Ne jemi mbledhur këtu për zbatimin e kësaj marrëveshjeje. Por nëse kjo marrëveshje shkelet që në pikën e parë që flet për rikthimin tuaj në Kuvend, si mund të kalojmë tek pika e tretë! Me dy lloj standardesh nuk mund të punohet.
Bylykbashi:
Sigurisht që pikat e kësaj marrëveshjeje do të zbatohen. Opozita sigurisht që është në Parlament, duke mbajtur qëndrimet e saj në çdo mbledhje të komisioneve dhe në çdo seancë parlamentare.
Balla:
Ku është se nuk po e shohim?!
Halimi:
Ne si struci nuk kemi pse fshihemi, as para njëri - tjetrit, as përpara qytetarëve. Ajo që qytetarët dhe ndërkombëtarët presin është të dekriminalizohet parlamenti dhe administrata publike. Ky është thelbi i marrëveshjes së 24 dhjetorit. Nëse kryeministri dhe mazhoranca thotë që në administratën që i emëroi personalisht nuk ka persona me të dhëna kriminale, atëherë për çfarë jemi mbledhur këtu?
Manja:
Jam dakord me ato që shprehën kolegët Balla dhe Subashi. Që nga dhjetori dhe deri më sot, bien dhe ngrihen me fjalën dekriminalizim. Madje në funksion të kësaj Kuvendi miratoi edhe një rezolutë që është shkelur me të dyja këmbët. Opozita është tërhequr nga kjo rezolutë sepse nuk e ka pasur asnjëherë seriozisht kauzën e dekriminalizimit. Po ta kishin seriozisht do ta kishin një draft të shkruar.
Strazimiri:
Po vazhdon dhe flet si jurist?!
Manja:
Unë flas si jurist aq sa flet ti si politikan. Unë i kam dhënë drejtësisë 15 vite karrierë nga jeta ime, ndërsa ju i keni dhënë oborrit të PD-së sapo keni dalë nga bankat e shkollës. Ju ikni nga Kuvendi dhe logjikisht i bie që në të gjithë komisionet që drejtoni ju, ne të ikim, por ne nuk ikim pasi ne ju kemi thënë sillni një draft për dekriminalizimin, mjafton që të jetë në përputhje me Kushtetutën dhe ne do e votojmë me të gjitha votat tona. Por ju nuk e bëni këtë gjë pasi ju ka lindur një ide tjetër, për t’i mbajtur afër këta personat me precedent kriminal pasi ju duhen për zgjedhjet e 21 qershorit.
Bylykbashi:
Tek parimet juridike do ta ngulim punën tonë, që të gjithë ata që me backgraundin e tyre kriminal kanë arritur deri në Kuvend, t’i rrëzojmë me standarded më të ashpra ligjore. Dhe për rrjedhojë ne do të tregojmë kontributin tonë, dhe unë uroj që ajo që ju thatë për bojkot të këtij komisioni të jetë vetëm retorikë.
Balla:
Nëse do të respektosh marrëveshjen filloje nga termat. Mos keqpërdor mikrofonin e këtij komisioni për Lulzim Bashën dhe 72 drejtorët e bashkive. Mos bëj retorikë dhe mos përdor gjuhën e rrugës kundër institucioneve dhe kryetarit të Parlamentit.
Strazimiri:
A mund ta përdorim termin Meta i këpucës së Saliut apo nuk lejohet?
Balla:
Sa terma ka për ty Strazimir. Është gjuhë parlamentare kjo që tha? Nuk të toleroj fare të flasësh me këtë gjuhë qoftë për kryetarin e Kuvendit, qoftë për institucionet e këtij vendi. Ik përdore këtë gjuhë me drejtorët e bashkisë. Merre Lulzimin dhe Saliun, edhe përjashta.
slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ibo_Latn als_Latn gla_Latn als_Latn hau_Latn als_Latn hau_Latn als_Latn gla_Latn als_Latn tgl_Latn als_Latn nya_Latn als_Latn ibo_Latn als_Latn nya_Latn als_Latn hau_Latn als_Latn gla_Latn als_Latn ibo_Latn als_Latn gla_Latn als_Latn